**AIŠKINAMASIS RAŠTAS**

**PRIE TARYBOS SPRENDIMO PROJEKTO**

**DĖL Klaipėdos miesto savivaldybės tarybos 2008 m. BIRŽELIO 5 d. sprendimu Nr. T2-189 patvirtintų BIUDŽETINĖS ĮSTAIGOS KLAIPĖDOS MIESTO ŠEIMOS IR VAIKO GEROVĖS CENTRO NUOSTATŲ PAKEITIMO**

**1. Sprendimo projekto esmė, tikslai ir uždaviniai.**

Šiuo sprendimu būtų pakeisti Klaipėdos miesto šeimos ir vaiko gerovės centro (toliau – Centro) nuostatai. Pakeitimai susiję su Centro teikiamų socialinių paslaugų licencijavimu ir Socialinių paslaugų katalogo pakeitimu.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas atsižvelgiant į (2013 m. liepos mėn. ir 2014 m. birželio mėn.) LR Socialinės apsaugos ir darbo ministro įsakymu pakeistą Socialinių paslaugų katalogą. Šiame teisės akte numatyta, kad trumpalaikė socialinė globa, teikiama moterims patyrusioms smurtą šeimoje ar nukentėjusioms nuo prekybos žmonėmis, yra priskiriama socialinės priežiūros paslaugoms ir pavadinta – apgyvendinimo krizių centre paslauga (10.15. p.). Taip pat patikslinta pagalbos teikimo vaikus globojantiems globėjams (rūpintojams), įvaikintojams funkcija (10.10 p.). Teikiant trumpalaikę globą, paslaugos sudėtyje buvo teikiamos ir sociokultūrinės paslaugos. Paslaugą pavadinus apgyvendinimu krizių centre, sociokultūrinės paslaugos nenumatytos, todėl siūlome šią paslaugą patvirtinti, kaip atskirą (10.16 p.).

Centras nuo 2015 sausio 1 d. įstatymų nustatyta tvarka privalo gauti licenciją trumpalaikės socialinės globos paslaugų teikimui vaikams likusiems be tėvų globos. Licencijavimui būtina papildyti nuostatų 7 p. įrašant veiklos kodą susijusį su sveikatos priežiūros veikla.

**3. Kokių rezultatų laukiama.**

 Biudžetinės įstaigos Klaipėdos miesto šeimos ir vaiko gerovės centro nuostatai atitiks šiuo metu galiojančius teisės aktus.

**4. Sprendimo projekto rengimo metu gauti specialistų vertinimai.**

Sprendimo projektas derintas su Teisės skyriumi, Socialinių reikalų departamento direktore, į gautus vertinimus atsižvelgta.

**5. Lėšų poreikis sprendimo įgyvendinimui.**

Lėšų poreikis nesikeičia

1. **Galimos teigiamos ar neigiamos sprendimo priėmimo pasekmės:**

Teigiamos – nuostatai atitiks teisės aktuose numatytus reikalavimus;

Neigiamos – nenumatomos.

PRIDEDAMA:

1. Teisės aktų, nurodytų sprendimo projekto įžangoje, išrašai,4 lapai;
2. Centro nuostatų lyginamasis, 4 lapai.

Vedėja Audronė Liesytė